钦定古今图书集成/明伦汇编/皇极典/第270卷 > 涣卦
## 钦定古今图书集成/明伦汇编/皇极典/第270卷 > 涣卦

九五，涣汗其大号，涣王居，无咎。

〈大全〉沙随程氏曰：“汗由中出，浃于四体，亦犹大号由君出，浃于四方。”　中溪张氏曰：“九五以巽顺之大君，而发涣汗之大号，此令出惟行，弗惟反，犹肤之有汗出而不可反也。然当天下涣散之时，民思其主，必有王者出而居中正之位，乃可成济涣之功，而无反汗之咎也。”　白云郭氏曰：“一王居涣号，则正位以令天下，得君道”也，故《无咎》。